## La Policia de la Generalitat intervé tres pintures falses de Picasso i una de Benjamín Palencia que es venien per 13.503.500 euros

*** El Grup de Patrimoni ha detingut cinc persones pels presumptes delictes d’estafa i contra la propietat intel·lectual**

El Grup de Patrimoni Històric de la Policia Nacional Adscrita a la Generalitat Valenciana ha intervingut, en col·laboració amb el Grup 1r de Robatoris de la Comissaria Provincial de Policia Nacional d’Albacete, tres obres pictòriques que s’atribuïen a Pablo Ruiz Picasso i una quarta a Benjamín Palencia Pérez, que es comercialitzaven per un total de 13.503.500 €.

Les investigacions, que van començar a principis d’enguany, han finalitzat amb la detenció de cinc persones com a presumptes autors dels delictes d’estafa i contra la propietat intel·lectual. Els detinguts van assegurar a la Policia de la Generalitat que les obres procedien d’una herència.

Respecte a les obres atribuïdes a Picasso, el Grup de Patrimoni va confirmar, a través de l’entitat Succesion Picasso (que representa al conjunt dels hereus de l’artista), que cap de les pintures és original. Esta entitat explicà als agents que, en juny de 2016, els detinguts ja van realitzar una consulta d’autenticitat d’una de les obres. No obstant això, a pesar d’haver rebut un informe en contra, l’estaven comercialitzant per 10 milions d’euros.

En relació a la pintura de Benjamín Palencia, ha sigut el nebot-net de l’artista el que ha confirmat que tant l’obra com la firma són falses.

Fecha: 11/08/2024